สอบถามคุณหน่อยค่ะ พอดีว่าอยู่ๆก็มีเลือดออกทาง vaginaซึ่งไม่ได้ออกมาประมาณปีกว่าเเล้วค่ะ เนื่องจากมีการฉีดมดลูกให้ฝ่อเเล้ว อายุอยู่ในช่วง 45-55 ปีค่ะ มีอาการปวดบริเวณท้องน้อยร่วมด้วยเป็นช่วงๆ อยากทราบว่า อันนี้เกิดจากสาเหตุอะไรเหรอคะ อันตรายร้ายเเรงไหมคะ ขอบล่วงหน้าค่ะ
สวัสดีค่ะ หากอายุอยู่ในช่วง 45-55 ปี และไม่มีประจำเดือนมา 1 ปีกว่าแล้ว ก็น่าจะเข้าสู่ช่วงวัยหมดประจำเดือนแล้ว ซึ่งหากอยู่ๆ ได้มีเลือดออกมาทางช่องคลอด ก็อาจเกิดจากสาเหตุต่างๆ ได้ เช่น มีเยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก ผลข้างเคียงจากการใช้ยาฮอร์โมน เป็นต้น หรือนอกจากนี้ หากมีเพศสัมพันธ์ ยังอาจมีโอกาสเกิดจากภาวะแทรกซ้อนของการตั้งครรภ์ก็ได้ แต่ก็น้อยมากอย่างยิ่งค่ะ แต่เพื่อให้แน่ใจ ก็อาจลองตรวจหาการตั้งครรภ์ดูด้วย หากตรวจไม่พบ ก็ควรไปพบสูติ-นรีแพทย์เพื่อตรวจหาสาเหตุค่ะ